Կառավարության 2013 թ.-ին ընդունած որոշումով՝ տնտեսվարողներից պահանջվում է ներդնել ձկնաբուծության համար ջուրը եւ շրջակա միջավայրը խնայող տեխնոլոգիաներ, մասնավորապես, ջրի կիսափակ շրջապտույտի ռեժիմով արտադրություն: Ձկնաբուծարաններում, սակայն, դեռեւս չեն կիրառում խնայողական ջրօգտագործման փակ կամ կիսափակ շրջապտույտով տեխնոլոգիաները: Ըստ տնտեսվարողների՝ նման տեխնոլոգիայի ներդրման համար կպահանջվի 700 հազարից մինչեւ 1,5 մլն ԱՄՆ դոլար՝ կախված ձկնաբուծարանի չափերից: